Batalo kontraŭ Formalismo en la Arto de Sovetrusio

**Batalo kontraŭ Formalismo en la Arto de Sovetrusio** () - sistemaj provoj limigi la ĉeeston kaj redukti la influon de avangardaj modernaj artistoj arbitre etikeditaj kiel "formalistoj" en sovetia arto, nei al ili lokojn en ekspozicioj kaj muzeoj, eltranĉi ilin el la arthistorio kiel supozeble fremdaj al la sovetia socialisma vivmaniero kaj oficiala sovetia ideologio. 

La ĉefa kriterio por esti etikedita kiel "formalisto" estis sekvi la stilon kaj manieron de Paul Cézanne, kiu estis konsiderata la ĉefa fonto kaj inspiranto de "formalista pentrado". Tiel esti "Cézannisto" aŭtomate signifis esti "formalisto". Tio kreis situacion, kiam la artistoj el la rondo de Kazimir Maleviĉ, Vasilij Kandinskij, Pavel Filonov, Vladimir Tatlin, kaj membroj de la grupo "Fanto de Karoo" (ruse: Бубновый валет) kaj Azena vosto (ruse Ослиный хвост) estis sub malkaŝa kaj neesprimita malpermeso de 1921 ĝis la politika degelo de Nikita Ĥruŝĉov; iliaj pentraĵoj estis forigitaj de malfermaj muzeaj ekspozicioj kaj kaŝitaj en specialaj fermitaj stokejoj, nealireblaj por la ĝenerala publiko. 

En la 1940-aj jaroj, la kontraŭformalista kampanjo estis kombinita kun la oficiala kampanjo de la Stalin-epoko "kampanjo por kontraŭbatali servemecon al la Okcidento kaj la okcidenta vivmaniero". Tio plilarĝigis la amplekson de "nedezirataj artistoj" de Paul Cézanne ĝis preskaŭ ĉiuj ĉefaj eŭropaj pentristoj de la 20-a jarcento, malpermesante sekvi aŭ lerni de ilia stilo. Kune kun sovetiaj formalistaj artistoj, Pablo Picasso, Paul Cézanne, Henri Matisse, Paul Gauguin, Vincent van Gogh, la francaj impresionistoj kaj postimpresionistoj, kaj la germanaj ekspresionistoj estis malpermesitaj esti montrataj kaj ekspoziciitaj en Sovetunio. 

La batalo ĝenerale finiĝis en oktobro 1956 kiam la unua ekspozicio de Pablo Picasso estis permesita en Moskvo kaj Sankt-Peterburgo meze de la Ĥruŝĉova degelo, ĉesigante la malpermeson de "formala arto". 

## Bildoj de formalistaj pentristoj de Rusio kaj Sovetunio

File:Malevich.black-square.jpg|*Nigra kvadrato* de Kazimir Maleviĉ
File:Vladimir Tatlin, Nude, 1912.jpg|Nuda de Vladimir Tatlin, 1912
File:Nude. Crimea by R.Falk (1916).jpg|Nuda de Robert Falk, 1916
File:Venus (Larionov, 1912).jpg|Venus de Mihail Larionov
File:Роберт Фальк. Натюрморт с персидской тканью, подсвечником, хлебом и картофелиной. 1917 г. Холст, масло. 98 х 88 см.jpg|Pentrita Aranĝitaĵo kun Persa Ŝtofo kaj Kandelingo de Robert Falk, 1916
File:Александр Васильевич Шевченко Кубистический розовый дом 1924 г Акварель 35 х 41 см.jpg|thumb|*Kubisma Rozkolora Domo* de Aleksandr Ŝevĉenko, 1924
File:Александр Васильевич Шевченко Пейзаж в духе Сезанна 1924 г Акварель 26 х 35 см.jpg|thumb|*Pejzaĝo laŭ la spirito de Paul Cézanne* de Aleksandr Ŝevĉenko, 1924

## Referencoj 
## Plia legado
* Gal, Michalle (2015). Aestheticism: Deep Formalism and the Emergence of Modernist Aesthetics. Peter Lang AG. doi:10.3726/978-3-0351-0787-6. ISBN 9783035199925.
* Khardzhiev, Nikolai; Malevich, Kazimir; Matiushin, Mikhail (1976). Khardzhiev, Nikolai (ed.). K istorii russkogo avangarda (in Russian). Stockholm: Almqvist and Wiksell International. ISBN 9122000836.
* Drutt, Matthew (2003). Kazimir Malevich: Suprematism. New York, NY: The Solomon R. Guggenheim Foundation. ISBN 978-0-89207-265-1.
* Alexandra Schatskikh. Unovis: Epicenter of a New World. The Great Utopia. The Russian and Soviet Avant-Garde 1915-1932. - Solomon Guggenheim Museum, 1992, State Tretiakov Gallery, State Russian Museum, Schirn Kunsthalle, Frankfurt.
* 50 anos de arte sovietico. Barcelona, Soviet Catalonia, S.A. Editions, 1990.
* Plaggenborg, Stefan. Revolution and Culture. Cultural Landmarks in the Period between the October Revolution and the Era of Stalinism // St. Petersburg, Neva Magazine, 2000. (Плаггенборг, Штефан. Революция и культура. Культурные ориентиры в период между Октябрьской революцией и эпохой сталинизма // Санкт-Петербург, журнал "Нева", 2000.)
* Günter Berghaus, Futurism and the Technological Imagination, Rodopi
* Gabrichevsky, Alexander Georgievich. Morphology of Art / A. G. Gabrichevsky. - Moscow, Agraf Editions, 2002. (Габричевский А. Г. Морфология искусства / А.Г. Габричевский. - М.: Аграф, 2002.)

Kategorio:Futurismo
Kategorio:Avangardismo
Kategorio:Socialisma realismo
Kategorio:Stalinismo
Kategorio:Stalina periodo (Sovetunio)
Kategorio:Reformoj en Sovetunio
Kategorio:Pentristoj de la Rusa avangardo